Veljo Kalep

Veljo Kalep (12. detsember 1934 Pumbioja, Vändra kihelkond, Pärnumaa – 26. november 2012 Toronto) oli eesti insener ja sportlane.

Ta lõpetas 1953. aastal Pärnu 1. Keskkooli ja õppis aastatel 1953–1956 Tartu Riiklikus Ülikoolis. 1966. aastal lõpetas ta tööstus- ja tsiviilehituse erialal TPI ning 1990. aastal sildade projekteerimise täiendusõppe Toronto Ülikoolis. 

Aastast 1960 oli ta Pärnu ehitusettevõtetes insener. 

Ta taotles sotsiaaldemokraatliku partei loomist (saates sellekohase kirja Eesti NSV Ülemnõukogu Presiidiumile 1975. aastal) ja kritiseeris üheparteisüsteemi. 

Veljo Kalep arreteeriti 1980. aastal ning oli vangilaagris kuni aastani 1984.

1987. aastal emigreerus ta koos perega Kanadasse ning asus Ontario provintsis ametisse insenerina.

Kalep oli aktiivne kirjasaatja ja avaldas kommentaare mitmetes Eesti ajalehtedes. Samuti on tuntud tema sõudealased kirjutised kunagises sõudespordi häälekandjas Eesti Sõudja.

Sportlase ja sporditegelasena
Ta hakkas sõudma 1950. aastal Mihkel Leppiku juhendamisel.
oli viiel korral NSV Liidu meistrivõistluste finaalis
tuli üheksal korral Eesti NSV meistriks: 
ühepaadil 1953, 1955–1959 ja 1962 
paarisaerulisel roolijaga kahepaadil 1953 
roolijaga kahepaadil 1967. aastal
1957 Pärnu Jõu esimees
1958 Pärnu Kalevi sõudetreener
1955–1973 Sõudespordisektsiooni/-föd-i presiidiumi liige
1989 Argonaut Rowing Club'i rivistuses Kanada seenioride meister

Viited

Välislingid

Eesti ehitusinsenerid
Eesti sõudjad
Eesti dissidendid
Eesti represseeritud isikud
Tallinna Tehnikaülikooli vilistlased
Korporatsioon Fraternitas Estica liikmed
Eestlased Kanadas
Sotsiaaldemokraatia
Sündinud 1934
Surnud 2012
Pärnu Metsakalmistule maetud